Beheerkamer eerste in sy soort | Maroela Media
Forum Sekuriteit se beheerkamer is Vrydag geopen. (Foto: Reint Dykema)
Forum Sekuriteit, 'n inisiatief van die burgerregteorganisasie AfriForum, wat homself beywer om gemeenskapsekuriteit in Suid-Afrika te bevorder, het Vrydag sy nasionale beheerkamer in Kloofsig, Centurion, geopen.
Hannes Noëth, hoof van Solidariteit Helpende Hand, het die verrigtinge met skriflesing en gebed geopen waarna Marnus Kamfer, direkteur van Forum Sekuriteit, die gaste verwelkom het.
"Ons doen tans stappe op 'n pragmatiese wyse om ons gemeenskappe te beveilig en hierdie is 'n groot stap om ons droom te verwesenlik om Suid-Afrika as 'n geheel se gemeenskappe te bedien," het Kamfer gesê.
Nic Arnold, uitvoerende voorsitter van Forum Sekuriteit, het die verrigtinge gelei deur agtergrond oor die beheerkamer te verskaf en het ook 'n begeleide toer van die beheerkamer gegee.
"Sonder vennote kan ons nie hierdie inisiatief van die grond af kry nie en daarom wil ons ons vennote bedank," het Arnold gesê.
"Om 'n sekuriteitsmaatskappy daar te stel is hoofsaaklik om aandag te gee aan die simptome as gevolg van die strukturele geweld, weens die regering se onvermoë, wat in ons land plaasvind."
Nic Arnold knip 'n lint om die beheerkamer amptelik te open. (Foto: Reint Dykema)
Forum Sekuriteit is 'n nie-winsgewende organisasie wat 'n gemeenskapsmodel volg. Die maatskappy se primêre visie is om die grondwetlike regte van sy ondersteuners en die algemene publiek te beskerm en die hoofdoel is om gemeenskappe te beveilig, het Arnold verduidelik.
"Ons integreer ons visie en doelstelling met dié van bestaande instansies soos Solidariteit, Helpende Hand en veral AfriForum se takke en gemeenskapstrukture. Die dag wat ons by 'n surplusmodel uitkom , sal die surplusse wat ons genereer aangewend word om daardie betrokke gemeenskappe sterker te maak."
"Forum Sekuriteit wil 'n prominente rol speel deur effektiewe private sekuriteit in gemeenskappe, veral waar AfriForum georganiseerd is, te bied."
Forum Sekuriteit se beheerkamer bestaan onder meer uit gespesialiseerde rekenaar- en kameratoerusting wat die organisasie in staat sal stel om sy sekuriteitsdoelwitte en moniteringsvermoë te bereik. Die organisasie het hande gevat met AI Security om dié beheerkamer, in te rig.
"Die funksionering van Forum Sekuriteit se beheerkamer, is weens sy gemeenskapsbetrokkenheid, -integrering en -skakeling enig in sy soort" het Arnold bygevoeg.
Marnus Kamfer verwelkom die gaste by die opening van die beheerkamer. (Foto: Reint Dykema)
Nic Arnold vertel meer oor die beheerkamer. (Foto: Reint Dykema)
Die beheerkamer beskik oor gespesialiseerde kamera- en rekenaartoerusting. (Foto: Reint Dykema)
'n Beheerkameroperateur in die beheerkamer. (Foto: Reint Dykema)
Nic Arnold. (Foto: Reint Dykema)
Aardklop: Word ons kwaad oor die regte goed?
ANC olie op georganiseerde misdaad se vuur – drukgroep
Daai duur toerusting is duur om te vervang,so pas dit maar mooi op.
Net een vraag, is hulle en al hulle werkers ook by PSIRA geregistreer?
Jy moet ingeteken wees om te stem2-15Jy moet ingeteken wees om te stem
Is dit nou baie slim om al jul 'wapens' uit te stal? Hoe lyk dit met 'n besoekie van Malema met 'n handleiding oor al jul planne en 'n volledige bankstaat vir insae. Sjokolade-koek en tee sal bedien word…
Jy moet ingeteken wees om te stem2-19Jy moet ingeteken wees om te stem
'n pragtige vooruitgang, metro en polisie neem kennis, ons sal sonder julle ons gemeenskappe beskerm, want julle is ………
Selfbeskikking in die vorm van volhoudbare instellings is die toekoms in SA want die regering is nie in staat om dit te doen. Mense moet betrokke begin raak by sulke instansies om hulle toekoms te verseker en ek hoop dat hierdie inisiatief ook landswyd ontwikkel. Sluit gerus aan by Solidariteit en AfriForum om jou steun te gee.